Mens dele af landet er hårdt ramt af sne, er Nordjylland sluppet let. Se seernes billeder her.

Det er ikke meget sne, nordjyderne er vågnet op til søndag morgen. Hvor der ventes snefald mellem 20 og 24 centimeter på store dele af Sjælland, som vil påvirke den kollektive trafik, melder DMI om mellem 1 og 5 graders varme i Nordjylland med risiko for op til 0,2 mm sne. Der er dermed ikke de store udsigter til snemandsbygning og iskolde vaskere i det nordjyske i denne omgang. Der faldt dog en lille smule sne lørdag aften. Vores seere har sendt ovenstående billeder ind - og det ser jo ganske fredeligt ud. Har du snebilleder, så del dem endelig med os på Facebook.